### Beslutninger

Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 20. december 2023 har vedtaget Magistratens foranstående indstilling af 11. december 2023.

###

.

### Resume

Sociale Forhold og Beskæftigelse oplever et stigende behov for botilbudspladser til unge med psykiatriske udfodringer og derfor købes en del pladser til målgruppen udenfor [adresse].

For gruppen af sårbare unge er det indgribende at flytte væk fra familie, venner og uddannelse mv. Når den unge vender tilbage til [adresse], opleves det som endnu en stor udfordring at skulle retablere brudte forbindelser.

Det eksterne køb af pladser øger desuden udgiftspresset i MSB, hvilket kan afhjælpes af en større selvforsynings-grad af pladser til Aarhus-borgere.

Derfor foreslås det at udvide et eksisterende psykiatritilbud for målgruppen på [adresse] 81 i [adresse] N, kaldet ”[adresse]”, med seks pladser til i alt 18 midlertidige pladser til unge i alderen 14-22 år.

Under opholdet har de unge døgndækning og får betydelig støtte til at håndtere deres sygdom og til at opnå større livsmestring og afklaring i forhold til fremtidig uddannelse og beskæftigelse.

Anlægsudgiften afsættes af allerede afsat rådighedsbeløb til boliger på socialområdet, som er øremærket til fortætning af boliger i eksisterende MSB-tilbud.

### Beslutningspunkter

Det indstilles:

At 1) byrådet godkender etablering af seks interne botilbudspladser til unge med psykiatriske diagnoser i Sociale Forhold og Beskæftigelse

At 2) der gives anlægsbevilling på 3,2 mio. kr. til etableringen og frigives rådighedsbeløb på 3,2 mio. kr. fordelt med 2,6 mio. kr. i 2024 og 0,6 mio. kr. i 2025

At 3) anlægsbevillingen finansieres af anlægsbudget på 3,2 mio. kr. til boliger på socialområdet, som er afsat til etablering af fortætningsboliger i tilknytning til eksisterende botilbud

At 4) 1,7% af anlægssummen til ombygningen af psykiatritilbuddet [adresse] anvendes til intern projektledelse i overensstemmelse med praksis på området

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 11-12-2023

James Mathiasen: 5

Fremsendes til [adresse] med bemærkning, at Magistraten i mødet den 11. december 2023 anbefaler, at byrådet tiltræder Magistratsafdelingen for Sociale Forhold og Beskæftigelses indstilling af 27. november 2023.